b'\n_START_ARTICLE_\nMoscheea lui Lotfollah\n_START_SECTION_\nIstorie \xc8\x99i arhitectur\xc4\x83\n_START_PARAGRAPH_\nMoscheea a fost construit\xc4\x83 \xc3\xaentre anii 1603-1619 de c\xc4\x83tre arhitectul-\xc8\x99ef Mahomed Reza ibn Hussein, cunoscut \xc8\x99i sub numele de Shaykh Bahai. Ordinul de construc\xc8\x9bie a venit din parte \xc8\x99ahului Abbas I cel Mare ce a dedicato \xc8\x99eicului Lotfollah, de unde \xc8\x99i numele moscheii._NEWLINE_\xc8\x98eicul Lotfollah era un mare \xc3\xaenv\xc4\x83\xc8\x9bat al islamului \xc8\x99iit venit tocmai din Liban la invita\xc8\x9bia lui Abbas I pentru a \xc8\x9bine predici \xc3\xaen ora\xc8\x99. Moscheea sa era destinat\xc4\x83 doar familiei regale, de aceea are dimensiuni reduse \xc8\x99i nu are minarete, spre deosebire de Moscheea Shah, construit\xc4\x83 cam \xc3\xaen aceia\xc8\x99i perioad\xc4\x83, ce era destinat\xc4\x83 \xc3\xaentregului ora\xc8\x99._NEWLINE_Moscheea lui Lotfollah este o oper\xc4\x83 de art\xc4\x83 inestimabil\xc4\x83. Portalul de la intrarea ei este acoperit de un decor de stalactite acoperite cu mozaicuri de faian\xc8\x9b\xc4\x83, iar domul, ce are un diametru de 13 metri, este decorat cu picturi \xc8\x99i caligrafi islamice albe \xc8\x99i auri.'